Кең-Суу (Түп району)

Кең-Суу — Кыргызстандын Ысык-Көл облусунун Түп районундагы айыл. Каркыра айыл аймагынын курамына кирет.

ААББТ коду ― 41702 225 865 03 0Кыргыз Республикасынын администрациялык-аймактык жана аймактык бирдиктердин объектилерин белгилөө тутумунун мамлекеттик классификатору.

 Географиясы 
Ысык-Көл өрөөнүнүн түндүк-чыгышында, Түп суусунун ортоңку агымынын оң жээгинде, Түп – Каркыра автоунаа жолунун боюнда, деңиз деңгээлинен 1760 м бийикте жайгашкан. Райондун борбору Түп кыштагынан 51 км түндүк-чыгыш тарапта. Балыкчы темир жол бекетинен 222 км.
 Калкы 

 жылы 2007 2009  2020  адам.1886   1922  2338
 Инфратүзүмү 
Негизинен айыл тургундары мал чарбасы менен алектенет. Айылда мектеп, китепкана, медпункт, футболдук аянтча, дүкөн бар. Спорттук иш-чараларда айылдын футбол боюнча жана көк-бөрү боюнча курама командалары "Кең-Суу" аталышы менен мелдештерге катышат. Түгөлбай Сыдыкбеков атындагы мектепте 530 окуучу билим алат. Ошондой эле Мусталий уулу Нуркожо ажы атындагы мечит бар. 
 Белгилүү инсандары  
 Аман Саспаев (1929-2015) — Кыргыз Республикасынын маданиятына эмгек сиңирген ишмер, жазуучу, публицист, котормочу, полиглот, сөздүк түзүү ишинин чебери. 
 Зияш Бектенов (1911-1994) — Кыргыз мамлекетинин илим тармагына салым кошкон илимпоз, тилчи, манас таануучу, педагог, филология илимдеринин кандидаты, профессор, котормочу жана Улуу Ата Мекендик согуштун катышуучусу. 
 Садыр Жапаров (төр. 1968) — Кыргыз Республикасынын президенти. Кумтөрдөгү алтын өндүрүүчү "Centerra Gold" компаниясынын элге зыяны чоң деп айтып чыкканы менен белгилүү. 
 Кусеин Карасаев (1901-1998) — Советтик жана Кыргызстандык лингвист, лексикограф, педагог, адабият таануучу, фольклорист.
 Түгөлбай Сыдыкбеков (1912-1997) — Советтик жана Кыргызстандык жазуучу, Кыргыз профессионал адабиятынын патриархы, коомдук ишмер, Кыргыз Республикасынын туңгуч баатыры, Кыргыз ССРинин Илимдер академиясынын академиги, Кыргыз Республикасынын Эл жазуучусу, СССР Мамлекеттик сыйлыгынын лауреаты.
 Мыктыбек Мукаев (Мыкы) (төр. 1994) — Тамашоучу, актёр, алып баруучу, "Позитифф" командасынын оюнчусу, Жарайт сити долбоорунун актёру.
 Мирзат Муканов (төр. 1989) — "Санжыра" радиосунун жаңылыктар бөлүмүнүн редактору, "Өзгөчө пикир", "Биздин замандын кишилери" теледолбоорунун автору, НТС каналынын диктору, Кыргыз Республикасынын маданиятынын мыкты кызматкери.

 Булактар  

 Колдонулган адабияттар  
“Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9 

Категория:Сан-Таш айыл аймагы
Категория:Кыргызстандын кыштактары‎